Obavijest o izmjeni plana upisa djece u prvi razred osnovne škole za školsku godinu

2020./2021. za područje Sisačko-moslavačke županije

Temeljem članka 5. Pravilnika o postupku utvrđivanja psihofizičkog stanja djeteta,

učenika te sastavu stručnih povjerenstava (Narodne novine 67/14.), Sisačko-moslavačka županija, Upravni odjel za prosvjetu, kulturu i šport

**O B A V J E Š T A V A**

roditelje/ skrbnike/ staratelje djece (u daljnjem tekstu: roditelje) da će se

PREGLEDI djece prije upisa u I. razred osnovne škole za 2020./2021. školsku godinu obavljati na način:

1) roditelji koji su već dobili termin za pregled djeteta, a koji nije u međuvremenu obavljen zbog pandemije koronavirusa, biti će kontaktirani putem broja telefona/mobitela kojeg su ostavili prilikom naručivanja i dobiti će novi termin pregleda;

2) roditelji koji nisu dobili termin za pregled djeteta, trebaju se javiti u nadležnu ambulantu putem telefona i dogovoriti se za pregled i to kako slijedi:

|  |  |  |
| --- | --- | --- |
| **NADLEŽNA AMBULANTA** | **KONTAKT TELEFON** | **NAZIV ŠKOLE** |
| ***ZAVOD ZA JAVNO ZDRAVSTVO SISAČKO-MOSLAVAČKE ŽUPANIJE***  ***SLUŽBA ZA ŠKOLSKU MEDICINU***  ***Sisak, Tomislavova 1*** | ***TEL: 044/567-176*** | * ***OŠ „BRAĆA BOBETKO“***   ***SISAK***   * ***OŠ BRAĆA RIBAR SISAK i PŠ Žabno*** * ***OŠ IVANA KUKULJEVIĆA SISAK i PŠ Novo Praćno*** |

Dokumenti koje je potrebno donijeti na liječnički pregled:

* važeću zdravstvenu iskaznicu - OIB djeteta
* zdravstveni karton dječjeg liječnika
* potvrdu liječnika stomatologa o pregledu zubi
* laboratorijski nalaz hemoglobina.

Za roditelje koji s djecom nisu do sada obavili vađenje krvi, te stomatološki pregled, moći će pristupiti pregledu i bez tih nalaza, pa će se isti dostaviti naknadno.

Djeca će se za preglede naručivati tjedan dana unaprijed uz poštivanje svih propisanih epidemioloških mjera.